Florin Cîțu: "Guvernul sesizează CCR în privința moțiunii de cenzură".
Parlamentul a fost convocat joi pentru a fi citită moțiunea de cenzură. Ludovic Orban a trimis încă de marți moțiunea de cenzură către Guvern. Florin Cîțu anunță că Guvernul sesizează CCR în privința moțiunii de cenzură.
Premierul Florin Cîțu anunță, miercuri, faptul că Guvernul va sesiza Curtea Constituțională a României în privința moțiunii de cenzură depuse de USR PLUS și AUR, despre care consideră că a fost depusă nelegal.Premierul Florin Cîțu a anunțat, miercuri, după ședința internă a PNL, că Guvernul va sesiza CCR pentru a se asigura că sunt respectate procedurile."Noi ce am văzut și ce am primit, semnături în fotocopie, este inadmisibil. Curtea Constituțională e singura care poate spune dacă s-a respectat legea", a declarat Florin Cîțu."Pot retrage moțiunea și să discutăm cu toții", a adăugat premierul.Potrivit acestuia, dacă CCR va spune că moțiunea a fost depusă legal, "procedurile curg" în continuare.Moțiunea de cenzură semnată de parlamentari ai AUR și USR PLUS a fost transmisă, marți, Guvernului, chiar de către Ludovic Orban, care este și președintele PNL.Joi, urma să fie citită în plenul reunit al Parlamentului.El a citat, marți, după ședința BPR care nu a avut cvorum, dintr-o decizie CCR, potrivit căreia "împiedicarea prezentării și refuzul de a dezbate o moțiune de cenzură deja depusă sunt contrare Constituției întrucât acest lucru ar echivala cu eliminarea posibilității Opoziției parlamentare de a cenzura și controla deciziile guvernamentale de angajare a răspunderii".Hotărârea CCR precizează că moțiunea de cenzură trebuie citită în termen de 5 zile, iar aceasta a fost depusă vineri.